
OSNOVNI PODACI O OSNOVNOJ ŠKOLI
[bookmark: _GoBack]Osnovna škola Bogoslav Šulek
Adresa: Aleja Miroslava Krleže 2, Slavonski Brod Broj i naziv pošte: 35 000 Slavonski Brod Matični broj škole: 3070875

OIB: 48931293683
Žiro račun i banka koja opslužuje: HR 4023400091510886253 - PBZ banka Broj telefona/fax: 035/255-505 035/402-912
E-mail: ured@os-bsulek-sb.skole.hr Županija: Brodsko-posavska
Broj učenika: I. - IV. razreda	  467
V. -VIII. razreda           496
POS – a,b,c                    22
Ukupno učenika: 938
Broj odjela:	I.- IV. razred	24
V.- VIII. razred	25
Posebni odjel:	3
Ukupno odjela:	52 (49+3)
Zaposlenih: a) učitelja razredne nastave	24 (1- ½ radnog vremena)
b) učitelj edukator-rehabilitator	3
c) učitelja predmetne nastave	53
d) vjeroučitelja	6
e) stručnih suradnika  	      5
f) učitelja RN u produženom boravku    3
g) pomoćnici u nastavi                                 15
h) ostalih zaposlenika (teh. osoblje) 	28

Ravnateljica:	Slavica	Đurđević Osnutak škole: 15. srpnja 1957. god.

I. UVJETI RADA

1.1. Podaci o školskom području


Školsko područje naše škole pokriva područje Mjesnog odbora “ dr Ante Starčević“, Općina Bukovlje - Bukovlje, Vranovci, Šušnjevci, Korduševci i Ježevik. Mjesni odbor „dr Ante Starčević“ je područje grada Slavonskog Broda u kojem je smještena matična škola, dok ostali mjesni odbori pokrivaju naše područne škole u Vranovcima (1.-8. razreda) i u Šušnjevcima s dva kombinirana odjela 1.- 4. razreda. Upisno područje obuhvaća rubne dijelove grada i prigradska naselja koja se još uvijek šire i naseljavaju.
Osnovna škola Bogoslav Šulek raspolaže s tri školske zgrade, u Aleji Miroslava Krleže 2 u Slavonskom Brodu, zgrada PŠ u Vranovcima i PŠ u Šušnjevcima.
U još jednom dijelu stare zgrade matične škole (prizemlje)  potrebna je adaptacija.

1.2. Prostorni uvjeti – razredni odjeli
Krajem 2014. godine završeni su svi radovi na novodograđenom zapadnom dijelu škole, čime smo dobili šest suvremenih učionica te više funkcionalni prostor knjižnice s pratećom učionicom.
U veljači 2015. godine obavljen je tehnički pregled objekta te se ubrzo prišlo i opremanju namještajem i nastavnim sredstvima koje je završeno do kraja petog mjeseca.
Uporabnu dozvola je dobivena rješenjem Upravnog odjela za graditeljstvo, prostorno uređenje i zaštitu okoliša od 2. lipnja 2015. godine.
U 2017./2018. školskoj godini školska kuhinja je uređena i opremljena namještajem. U prostoru školske kuhinje (dio blagovaonice) učenici koji polaze produženi boravak objeduju toplu hranu - ručak koja se dopremala iz kuhinje dječjeg vrtića na području grada, a iz pekarnice Kajtazi iz Slavonskog Broda su svakodnevno stizali pekarski proizvodi. Svi učenici 1. - 8. razreda dobivali su mlijeko i svježe voće.
U 2023./2024. školskoj godini započeta je rekonstrukcija postojeće kuhinje s ciljem da se u 2024./2025. školskoj godini u školskoj kuhinji kuha hrana za sve učenike matične i područnih škola kako bi učenici svakoga dana dobilikuhani obrok- ručak.
Komisija Ministarstva znanosti, obrazovanja i sporta izvršila je uvid u uvjete rada u novim učionicama izgrađenog objekta i pri tome utvrdila i potrebu za novim zaposlenicima. MZOS je izdalo suglasnost za radna mjesta: pedagoga u PŠ u Vranovcima, spremačicu u MŠ, kuhare u MŠ te admnistrativnog referenta u MŠ. Sporazumnim raskidom Ugovora o radu između administrativnog referenta i poslodavca u 2019./2020. šk. g. MZOS je ukinulo postojeće radno mjesto istog.
Odlukom Osnivača Grada Slavonskog Broda obavljeni su značajni radovi u starom dijelu škole, izvršena je rekonstrukcija sistema grijanja i promjena energenta, tj. prijelaz na grijanje plinom. Svi radovi su odrađeni do početka sezone grijanja. Ovom rekonstrukcijom će se postići i znatna ušteda na troškovima grijanja.
U 2019./2020. školskoj  godini u prizemljuje izvršena sanacija uleknutih podnih ploha, izmijenjena keramika u dva hodnika te izmijenjen parket u sedam učionica, obojane i postavljene nove ploče i u svim učionicama promijenjeni plutani panoi.

U 2020./2021. šk. g. u pet učionica u prizemlju starog dijela škole promijenjen je parket i keramika u tri kabineta, uredu defektologa i arhivu Škole te obojani zidovi istih.
U starom dijelu škole potrebno je promijeniti keramiku u predvorju i dva hodnika koja vode prema uredima i učionicama te urediti urede psihologa, pedagoga, ravnatelja, tajništvo, računovodstvo, zbornicu i čajnu kuhinju te četiri sanitarna čvora.
Sagrađena je nova sportska dvorana u 2020./2021. šk. g., proširen je i uređen hodnik koji vodi prema staroj sportskoj dvorani i koji će se povezati s novosagrađenom sportskom dvoranom i hodnikom. Započela je dogradnja još osam učionica za učenike razredne nastave u MŠ.
U lipnju 2021./2022. šk. g. je završena izgradnja osam učionica za učenike razredne nastave. Učionice su opremljene potrebitim namještajem i nastavnim sredstvima i pomagalima. Izvršen je tehnički pregled te zatraženo od članova komisije pri MZO da izvrše uvid u uvjete rada u novoizgrađenom prostoru.
U 2020./2021 šk. g. izvršena je i adaptacija stare sportske dvorane (promijenjeno krovište, stolarija, postavljena izolacija i fasada).
Objekt PŠ u Vranovcima s dovoljnim brojem učionica, pratećim prostorima sportskom dvoranom pruža dobre uvjete za izvođenje redovne nastave kao i svih drugih aktivnosti. Škola posjeduje i vanjske sportske (asfaltirane) terene (košarka, rukomet).
Zelene površine i sportski tereni redovito se održavaju.
U PŠ Vranovci postavljene su vanjske kamere, promijenjena staklena stijena i novo centralno grijanje. Obojano je nekoliko učionica i zbornica te postavljeni novi zastori u svim učionicama i zbornici.
Objekt PŠ u Šušnjevcima s dvije učionice i svim potrebnim dodatnim prostorijama nakon opsežnih adaptacija u proteklim godinama pruža odlične uvjete za rad u jednoj smjeni. Višenamjensko vanjsko igralište (asfaltirano) pruža dobre uvjete za nastavu tjelesno zdravstvene kulture.
Na ulazu u PŠ Šušnjevci izgrađene su nove stepenice, obojano predvorje, hodnik i učionice te zamijenjen otvoreni garderobni ormarić za odjeću i obuću.
U suradnji s Osnivačem Gradom Slavonskim Brodom i Brodsko- posavskom županijom izrađen je elaborat o opravdanosti osamostaljenja PŠ u Vranovcima. Prihvaćanje ovog prijedloga uvelike bi doprinijelo kvaliteti rada i olakšalo organizaciju rada u obje škole. Jedina realna prepreka da MZO ne prihvati ovaj elaborat je nedostatak financijskih sredstava u proračunu.
U 2024./2025. školskoj godini je uređen ured pedagoga i računovodstveni ured.
Nastava u 2024./2025. školskoj godini ustrojena je u 51 razredni odjel, 36 odjela u MŠ, 12 u PŠ Vranovci i 2 kombinirana odjela u PŠ Šušnjevcima. U školi su i 3 posebna odjela za učenike s teškoćama u razvoju, 2 u MŠ i 1 u PŠ Vranovci. 
Nastava u 2025./2026. školskoj godini ustrojena je u 52 razredna odjela (49 redovnih i 3 posebna razredna odjela), 34 odjela u MŠ, 11 u PŠ Vranovci i 2 kombinirana odjela u PŠ Šušnjevcima. U školi su i 3 posebna odjela za učenike s teškoćama u razvoju, 2 u MŠ i 1 u PŠ Vranovci.




1.3. Stanje školskog okoliša i plan uređivanja

Naši vanjski sportski tereni PŠV i PŠŠ su uredni i održavani kao i zelene površine oko svih školskih objekata. U MŠ je jedan vanjski sportski teren, kojega treba adaptirati i izgraditi još jedan.
    Školska igrališta se redovito održavaju (koševi, stative, asfaltne površine…). Zelene
    površine se redovito kose i čiste.
Ukupno je u školi 20769 m² vanjskih terena.
Postoji potreba da se u narednom periodu izvrši ponovno asfaltiranje sportskih terena zbog nastalih većih oštećenja (pucanje asfalta), a to je moguće realizirati uz pomoć Osnivača Grada Slavonskog Broda.
U 2024./2025. školskoj godini su asfaltirana i uređena oba vanjska sportska terena u MŠ.


1.4. Zaposlenici u Školi u 2025./2026. školskoj godini

U protekloj školskoj godini u našoj školi rad u nastavi je obavljalo 25 učitelja razredne nastave, 53 učitelja predmetne nastave i 3 učitelja edukatora rehabilitatora. Nastavni plan i program je realiziran u potpunosti.
Učiteljsko vijeće Osnovne škole Bogoslav Šulek brojilo je 91 član (učitelji, stručni suradnici i ravnateljica.


1.5. Poslovi ravnateljice i stručne službe

U protekloj školskoj godini poslove ravnateljice obavljala je Slavica Đurđević, prof. razredne nastave, poslove pedagoga pedagoginja Sanja Bjelobabić, magistra pedagogije, poslove psihologa Mirela Ivančević, prof. psihologije. Na radnom mjestu pedagoga u PŠ Vranovci (pola radnog vremena ) poslove pedagoga obavlala je Magdalena Bilić, a  drugu polovinu radnog vremena radi u Katoličkoj osnovnoj školi u Slavonskom Brodu. Poslove defektologa obavljala je Dajana Grbac, dipl. defektologa do 4.travnja 2024. g. (odlazak u mirovinu nakon toga škola je zatražila suglasnost za prijem novog stručnog suradnika te dobila suglasnost te je na to radno mjesto premještena prema Kolektivnom ugovoru , čl. 24.  Ana Daidžić koja je trenutno na porodiljnom dopustu; poslove knjižničara obavlja Marina Nerad, prof. hrvatskog jezika i povijesti i položenog programa knjižnjičarskog usmjerenja u 2017./2018. šk. g. Svi spomenuti ostvarili su svoje planove i programe.
Svo osoblje je savjesno obavljalo poslove za koje je zaduženo jer su poslovi administrativne naravi bili ažurni, stručno obavljeni i bez većih primjedaba prihvaćeni od nadležnih viših instanca. Svoje obaveze tehničko i pomoćno osoblje ispunjavalo je u potpunosti (školski prostori su bili čisti, cvijeće održavano, zelene površine pokošene, drveće njegovano i čuvano).

II. ORGANIZACIJA RADA


2.1. Podaci o učenicima, razrednim odjelima i organizaciji nastave




	
Obilježje
	Razredna nastava
	Predmetna nastava
	UKUPNO

	
	Učenika
	Odjela
	Učenika
	Odjela
	Učenika
	Odjela

	Matična škola
	375
	17
	384
	19
	759
	36

	PŠ Vranovci
	73
	5
	112
	6
	185
	11

	PŠ Šušnjevci
	19
	2
	-
	-
	19
	2

	POS
	22
	3
	-
	- fdr1 
	22
	3

	UKUPNO
	467
	27
	496
	25
	985
	(49+3)
52





U protekloj školskoj godini nastava se održavala u MŠ u jednoj smjeni za sve učenike razredne i predmetne nastave.
Učenici 1., 2., 3., 4. razreda i POS c odjela u PŠ Vranovci polazili su nastavu u prvoj smjeni. Učenici predmetne nastave, 5. i 7. te 6. i 8. razredi nastavu su polazili u dvije smjene (uz rotaciju).
U PŠ u Šušnjevcima učenici kombiniranih razrednih odjela 1./4. i 2./3. su održavali nastavu u prvoj smjeni.

2.2. Godišnji kalendar rada Škole

Tijekom 2025./2026. šk. godine radilo se prema rasporedu sati utvrđenom početkom školske godine.
Školska godina počela je 8. rujna 2025., a završila je 12. lipnja 2026. godine za sve učenike Matične škole i Područne škole Vranovci i Šušnjevci.



III. KULTURNA I JAVNA DJELATNOST ŠKOLE
Kulturne i javne djelatnosti su se odvijale prema planu i programu.
Dan škole obilježen je u dva dana, 29. travnja 2026. godine održan je kulturno društveni program u novoj sportskoj dvorani, a 30. travnja 2026. godine održan je Sportski dan. Održana su školska natjecanja iz predmeta biologija, likovna kultura, engleski jezik, fizika, geografija, hrvatski jezik, informatika, kemija, matematika, njemački jezik, povijest, vjeronauk, islamski vjeronauk i tehnička kultura. Na školskim natjecanjima sudjelovao je 206 učenik, na županijskim natjecanjima sudjelovalo je 41 učenika,  državnu razinu natjecanja izborio je jedan učenik.



IV. ZDRAVSTVENA-SOCIJALNA I EKOLOŠKA ZAŠTITA UČENIKA

Zdravstvena zaštita učenika provedena je u suradnji sa Službom za preventivnu školsku medicinu Županijskog Zavoda za javno zdravstvo na temelju članka 42. Zakona o zaštiti pučanstva. Cijepljenja su realizirana po planu. Učenici su cijepljeni (ovisno o uzrastu) protiv hepatitisa (3 doze), difterije, tetanusa, dječje paralize, tuberkuloze, uz prethodno testiranje tuberkulinom. Učenici 8.razreda koji su željeli, cijepljeni su protiv HPV-a s dvije doze. Obavještavali smo roditelje o terminima cijepljenja i roditelji su vodili učenike u Zavod za javno zdravstvo po dogovoru s liječnicom. U tijeku školske godine učenici 8. razreda bili su sistematski pregledani u prostorima Zavoda za javno zdravstvo uz pratnju svojih roditelja. Učenici 6. razreda sudjelovali su u projektu ZUBNA PUTOVNICA u suradnji sa Zavodom za javno zdravstvo.


Od početka školske godine za sve učenike se kuhaju obroci u prostoru kuhinje Matične škole, što je financiralo Ministarstvo znanosti i obrazovanja i mladih.
Projekti, Školsko voće i Svježe mlijeko financirani su od strane Ministarstva poljoprivrede, Agencije za plaćanja u poljoprivredi, ribarstvu i ruralnom razvoju. Svi učenici 1.-8. razreda su primali voće i mlijeko.
Produženi boravak polazilo je na početku školske godine 70 učenika raspoređenih u 3 skupine, a na kraju je bilo 45 učenika.
Učenici su koristili autobusni prijevoz do škole iz Korduševaca u Šušnjevce i iz Korduševaca i Šušnjevaca u Vranovce, kao i iz Ježevika u Vranovce. Nastavljen je organizirani prijevoz učenika MŠ sa Šestinca. 

V. INTERNO STRUČNO USAVRŠAVANJE

5.1. Rad stručnih aktiva u školi
Školsko stručno vijeće razredne nastave naše škole radilo je po svom planu i programu, a u tijeku nastavne godine održana su tri sastanka. Voditeljica vijeća je učiteljica Jasna Grubišić, a od 5. mjeseca poslove voditelja vrši učiteljica Jelena Miković. 
Aktivi predmetne nastave (prirodoslovno-matematički, jezično-umjetnički, aktiv učitelja tjelesno zdravstvene kulture) sastajali su se tijekom nastavne godine te rješavali problematiku koja je bila vezana uz aktualnosti struke i metodike.


5.2. Uključenost zaposlenika u usavršavanje izvan škole

Tijekom školske godine na stranicama Agencije za odgoj i obrazovanje izlazio je raspored stručnih skupova koji su priredili savjetnici i stručni suradnici Agencije za odgoj i obrazovanje Republike Hrvatske. Svi učitelji bili su dužni pratiti ove stranice i prijavljivati se na one skupove koji su planirani, a svi skupovi su bili planirani i realizirani.
Potvrde o prisustvovanju pohranjene su u dosjeima učitelja u tajništvu Škole. Učitelji su se sami prijavljivali u aplikaciji ettaedu.azoo.hr.

VI. RAD	STRUČNIH	ORGANA,	STRUČNIH SURADNIKA I ORGANA UPRAVLJANJA


6.1. Rad Učiteljskog vijeća

U školi je 91 članova Učiteljskog vijeća koje je radilo na sjednicama. Godišnjim planom i programom za 2025./2026. šk. g. je planirano devet sjednica s aktualnim i planiranim dnevnim redom, predavanjima za učitelje i sve ostalo relevantno za rad ovog stručnog tijela. Održano je osam sjednica tijekom prošle školske godine ( u prostoru škole. Planirani sadržaji su u većini realizirani.

6.2. Rad razrednih vijeća

Razredna vijeća su se održavala prema Godišnjem planu i programu. Planirano je  pet sjednica razrednih vijeća za sve odjele predmetne i razredne nastave. Održano je pet sjednica razrednih vijeća razredne i predmetne nastave. U predmetnoj nastavi za manji broj razrednih odjela je održano i više sjednica Razrednog vijeća (npr. izricanje pedagoških mjera, ostvarivanje pozitivnog uspjeha iz određenog predmeta poslije dopunskog rada i preispitivanje ocjene iz  Glazbene kulture za jednu  učenicu). Na sjednicama se rješavala problematika uspjeha i vladanja učenika te primjena pedagoških mjera s ciljem pomoći učenicima.

6.3. Rad razrednika
U prošloj školskoj godini razrednici su obavljali svoje zadatke. Svi razrednici početkom školske godine izradili su planove i programe rada i tijekom školske godine ostvarili u radu s učenicima, roditeljima, Razrednim i Učiteljskim vijećem, suradnjom sa stručnim suradnicima, ravnateljicom Škole i ostalim čimbenicima vezanim uz rad u školi. Nastava se odvijala u školi.



6.4. Rad stručnih suradnika

Stručni suradnici u našoj školi su: pedagozi, psihologinja, defektologinja i knjižničarka. Spomenuti stručni suradnici su radili po vlastitom planu i programu. Radili su sa svim subjektima uključenim u rad s učenicima i u potpunosti realizirali svoje programe.

6.5. Rad Školskog odbora i Vijeća roditelja

U školi je ustrojen Školski odbor koji broji 7 članova (u skladu sa Zakonom i Statutom Škole). Školski odbor kao tijelo upravljanja planiralo je u prošloj školskoj godini 9 sjednica, a ostavljena je mogućnost i više (ako se ukaže potreba). Održano je 12 sjednica Školskog odbora. Na sjednicama je rješavana problematika regulirana Zakonom, Statutom i drugim aktima Škole. Suradnja vanjskih članova, članova Učiteljskog vijeća i Vijeća roditelja je dobra. Sudjelovanje na sjednicama bilo je gotovo 100%.
U našoj školi radilo je i Vijeće roditelja. Ovo tijelo ustrojeno je u skladu sa Zakonom o odgoju i obrazovanju u osnovnoj i srednjoj školi te Statutom Škole. Planirane su i održane dvije sjednice održane su dvije sjednice s aktualnim dnevnim redom. Suradnja je bila dobra.



6.6. Rad tajništva i administrativno tehničke službe
U našoj školi administrativni radnici su: tajnik, računovotkinja i administrativni i računovodstveni referent. Svi spomenuti radnici su tijekom školske godine ostvarivali svoje radne obveze. Nije bilo nikakvih teškoća u radu ovih službi. Domari i spremači su izvršavali svoje radne obveze. Sve tri školske zgrade i okoliš škole su cijelo vrijeme bili uredni i čisti, što je rezultat rada ovih radnika.
Kuhari su marljivo odrađivali svoj dio posla (kuhanje toplog obroka-ručka te serviranje i posluživanje  istog za sve učenike Matične i područnih  školea i  kuhanje ručka  za učenike koji poslije redovne nastave ostaju u produženom boravku.

6.7. Rad ravnatelja škole

Ravnateljica je radila prema vlastitom planu i programu koji je obuhvatio sve zadatke propisane Zakonom o osnovnoj školi, Statutom Škole i drugim normativnim aktima. Svojim radom je nastojala ojačati suradnju s društvenom sredinom i što više ih uključiti u život Škole. Rad je bio uspješan i plodonosan jer nije bilo većih teškoća u radu cijele Škole.


VII. REALIZACIJA NASTAVNOG PLANA I PROGRAMA- ANALIZA ODGOJNO-OBRAZOVNIH POSTIGNUĆA

7.1. Pristup planiranju i programiranju svih oblika nastavnog plana i programa

Početkom 2025./2026. školske godine nastavili smo planirati, kao i prošlih školskih godina po paralelnim odjelima - razredna nastava i u okviru razrednih vijeća - predmetna nastava. Učitelji su dogovarali raspored gradiva međusobno po predmetima vodeći računa o Kalendaru rada Škole.
U nekim je odjelima bilo učenika koji su radili po modelu redovitog programa uz individualizirane postupke ili redovitog programa uz prilagodbu sadržaja i individualizirane postupke. Tim učenicima je pružena pomoć tijekom cijele školske godine. Izrađeni su programi rada (učitelj i stručni suradnik) za svakog takvog učenika. Na sjednicama Učiteljskog vijeća i stručnim aktivima u školi obrađivane su teme i sadržaji školske naravi (metodički, didaktički, odgojni, psihološki, zdravstveni…).
Pedagoška dokumentacija je uredno i redovito vođena uz manje primjedbe ravnateljice i pedagoga na poštivanje zahtjeva savjetnika. Pregledom e dnevnika u Matičnoj i Područnoj školi Vranovci i Šušnjevci odnos prema praćenju dokumentacije od strane učitelja je dobar. Dokumentacija je pregledavana nekoliko puta godišnje uz bilješke da je pregledana od strane ravnateljice i pedagoga.

7.2. Realizacija nastavnog plana i programa

Nastavni plan i program planiran za 2025./2026. školsku godinu je u potpunosti ostvaren s 176-MŠ 175 nastavnih dana-PŠV, PŠŠ. Nastavni sadržaji su obrađeni, ponovljeni i od strane učenika različito usvojeni što je rezultiralo uspjehom koji je ovisan o stupnju usvojenosti nastavnih sadržaja. Učenicima je pomagano uključivanjem u dopunsku nastavu, radom u slobodno vrijeme, brigom uspješnijih učenika o slabijima i na druge načine.

7.3. Rad i postignuća u redovnoj i izbornoj nastavi

U 2024./2025. školskoj godini obuhvaćenost učenika izbornom nastavom bila je slijedeća:
· 48 grupa katoličkog vjeronauka po 2 sata tjedno - bilo je obuhvaćeno 875 učenika
· 1 grupa islamskog vjeronauka po 2 sata tjedno – bilo je obuhvaćeno 15 učenika
· 1 grupa baptističkog vjeronauka po dva sata tjedno – 1 učenik
· 16 grupa izborne nastave informatike po dva sata tjedno 1. – 4. razred – 141 učenik
· 7 grupa izborne nastave informatike po dva sata tjedno – 7. i 8. razred – ukupno je bilo obuhvaćeno 44 učenika
· 21 skupina njemačkog jezika – 4. do 8. razred – 2 sata tjedno, ukupno je bilo obuhvaćeno 156 učenika.
Poteškoća u realizaciji izborne nastave nije bilo, svi sadržaji su realizirani u potpunosti, ove školske godine ovaj oblik nastave realiziran je u suprotnoj smjeni za informatiku (osim 1. razreda) i njemački jezik za učenike od 5. – 8. razreda. Nastava njemačkog jezika za učenike 4. razreda realizirana je u smjeni redovne nastave kao i vjeronauk koji je u rasporedu sati.
Na kraju nastavne godine ocijenjeno je 918 učenika. Dvadeset tri učenika upućena su na dopunski rad, 20 u MŠ, 3 u PŠ Vranovci. Dopunski rad bio je organiziran iz geografije, matematike i fizike u Matičnoj školi te geografije i fizike u Područnoj školi Vranovci. Svi učenici koji su pohađali dopunski rad su pozitivno ocijenjeni i uspješno su završili razred. Jedan učenik PŠ Vranovci ponavlja 7. razred. 
Pohvaljeno je 154 učenika u razrednoj nastavi i 93 učenika predmetne nastave, 29 učenika osmog razreda nagrađeno je knjigom za odličan uspjeh i uzorno vladanje kroz sve godine školovanja.

Erasmus+ program je EU-a kojim se podupiru obrazovanje, osposobljavanje, mladih i sport u Europi. Erasmus + nudi prilike osobama svih uzrasta te im pomaže da steknu i dijele znanje i iskustvo u institucijama i organizacijama u različitim zemljama. Cilj je programa Erasmus + doprinijeti strategiji Europa 2020. za rast, radna mjesta, socijalnu jednakost i uključenost, kao i ciljevima ET2020., strateškog okvira EU-a za obrazovanje i osposobljavanje.
Naša Škola je uključena u Erasmus + projekte kojima je cilj razvijanje i poticanje jednakosti, kreativnosti, tolerancije, prevladavanju različitosti, ojačavanje mentalnog zdravlja učenika, poduzetničkih aktivnosti, a prije svega i osnaživanju govora na stranim jezicima.


Nemophilist econuts for green planet
· Ovaj dvogodišnji projekt bit će glavni alat za suradnju i širenje iskustva i znanja između četiri škole iz Italije, Rumunjske, Turske i Hrvatske.
· Cilj projekta je uspostavljanje ravnoteže i ritma između prirode i ljudskih bića te očuvanje okoliša i borba protiv klimatskih promjena.
· Vrijednost projekta je 60.000,00 eura



7.4. Rad i postignuća u dodatnom radu i rad s darovitim učenicima

Dodatni rad u školi je bio zastupljen i većinom su kroz ovaj rad učenici pripremani za natjecanja koje je organiziralo Ministarstvo znanosti i obrazovanja i mladih. Učenici i njihovi učitelji mentori sudjelovali su i postigli solidne rezultate na školskim i županijskim natjecanjima i smotrama koje su bile organizirane. Dodatna nastava organizirana je za učenike razredne nastave iz hrvatskog jezika, matematike i prirode i društva, a za učenike predmetne nastave iz povijesti, geografije, kemije, biologije, hrvatskog jezika, engleskog i njemačkog jezika, informatike i vjeronauka.



7.5. Rad s učenicima u dopunskoj nastavi

Dopunska nastava organizirana je za učenike razredne nastave jedan sat tjedno i to iz hrvatski jezika i matematike, a u predmetnoj nastavi je bila organizirana iz hrvatskog i engleskog jezika te iz matematike.




7.6. Rad s učenicima s teškoćama u razvoju

U školi se školovalo 74 učenika s teškoćama u razvoju koji imaju odgovarajuće Rješenje i razvrstani su po članku 5., članku 6. i članku 8. Pravilnika o osnovnoškolskom i srednjoškolskom odgoju i obrazovanju učenika s teškoćama u razvoju.
Trideset i dva učenika školovala su se po redovitom programu uz prilagodbu sadržaja i individualizirane postupke u redovitom razrednom odjelu (članak 6.). Defektologinja je individualno radila s ovim učenicima po individualiziranim odgojno obrazovnim kurikulima koje su izradili učitelji u suradnji s defektologinjom na početku školske godine.

Dvadeset učenika školovalo se po redovitom programu uz individualizirane postupke u redovitom razrednom odjelu (članak 5.).

Po posebnim programima uz individualizirane postupke (članak 8.) školovalo se 22 učenika. Učenici su pohađali posebne (matične) razredne odjele u matičnoj školi (2 odjela) i u područnoj školi u Vranovcima (1 odjel). U posebnim razrednim odjelima odvijala se nastava hrvatskog jezika, matematike i prirode i društva, a odgojne predmete učenici su pohađali u redovnim razrednim odjelima.

Svi učenici s teškoćama u razvoju uspješno su završili razred.

7.7. Realizacija plana izvan učionične nastave

Na početku 2025./2026. školske godine Školskim kurikulumom planirane su ekskurzije učenika čiji su sadržaji s uspjehom i realizirani.



7.8. Rad i postignuća u izvannastavnim i izvanškolskim aktivnostima

Na početku nastavne godine Školskim kurikulumom su planirane izvannastavne aktivnosti iz više područja koje su u potpunosti i realizirane. Veliki broj učenika je bio uključen u izvanškolske aktivnosti.


VIII. PRIJEDLOG MJERA ZA STVARANJE ADEKVATNIJIH UVJETA RADA I MJERA ZA UNAPREĐIVANJE ODGOJNO- OBRAZOVNOG RADA

Za iduću školsku godinu i dalje treba stvarati materijalne uvjete rada u školi. Sama Škola će poraditi više na stvaranju općeg i kooperativnijeg ozračja u odnosima učitelj- učenik-roditelj, ostvarivati dobru suradnju s institucijama izvan škole, Ministarstvom znanosti i obrazovanja i mladih i Agencijom za odgoj i obrazovanje, Upravnim odjelom za društvene djelatnosti grada i Upravnim odjelom u Brodsko-posavskoj županiji, Hrvatskim zavodom za socijalni rad, Policijskom upravom Brodsko-posavskom i Općinom Bukovlje…
Nositelji ovih zadataka bit će učitelji, stručni suradnici i ravnateljica Škole.

